ddrg/super_eurlex huggingface dataset:
16.

poziva Komisijo, naj predvidi možnost oblikovanja bolj dolgoročne strategije za ureditev dostopa flote Evropske unije do virov v izključnih ekonomskih conah držav na tem območju, ki bi temeljila na okvirnem regionalnem sporazumu med Evropsko unijo ter državami zahodnega in centralnega Tihega oceana, ki bo dosežen s pogajanji z Agencijo Pacifiškega foruma za ribištvo in bo temeljil na naslednjih vidikih: (a) določati bi moral podrobnosti dostopa za floto Evropske unije, ki bi jih nato upoštevali v dvostranskih sporazumih o partnerstvu v ribiškem sektorju z zadevnimi državami; (b) vzpostaviti bi moral pregleden sistem upravljanja, ki bi omogočal zlasti boj proti nezakonitemu, neprijavljenemu in nereguliranemu ribolovu, ter določiti instrumente, ki se bodo za to uporabili, vključno s sporazumom o ukrepih države pristanišča; (c) temeljiti bi moral na shemi ribolovnih dni na plovilo, če bodo sprejeti ukrepi za njeno preglednost, za izboljšanje njene učinkovitosti, če jo bodo spoštovale vse zadevne strani in če bo usklajena z najboljšimi razpoložljivimi znanstvenimi priporočili; (d) med pogajanji o sporazumu bi morali preučiti možnosti za preusmeritev razvojne pomoči iz Evropskega sklada za razvoj, predvidene za to območje, prek Agencije Pacifiškega foruma za ribištvo, saj tihomorskim državam AKP primanjkuje kadrovskih in tehničnih virov, da bi ustrezno uporabile to pomoč;
zato Računsko sodišče poziva, naj Parlamentu v razumnem roku, najpozneje pa do marca 2014, predloži posebno poročilo o odhodkih za tolmačenje in prevajanje v Parlamentu, Komisiji in Svetu, v katerem bo ocenilo, ali je bilo finančno poslovodenje dobro, in dopolnilo ugotovitve iz posebnega poročila št. 5/2005; ugotavlja tudi, da bi bilo mogoče to poročilo pripravljati redno in ga uporabiti v letnem postopku razrešnice; znova poudarja, da bi moralo to poročilo vsebovati informacije o tem, ali imajo zadevne institucije ustrezna orodja in postopke za zagotavljanje:

— da opravljene storitve ne presegajo dejanskih potreb,

— da je mogoče zagotoviti vse storitve, ki so potrebne,

— da se storitve opravljajo z najnižjimi možnimi stroški,
53.

pozdravlja prispevek Evropske obrambne agencije k izgradnji temeljev za doseganje združevanja in skupne uporabe z usklajevanjem zahtev in projektov na področju pomorskega usposabljanja in logistike; pozdravlja študijo o pomorskih zahtevah in zmogljivostih iz leta 2012, ki jo je pripravila ekipa Wise Pen; ob upoštevanju mandata in strokovnega znanja Evropske obrambne agencije poziva države članice, naj izkoristijo njene nasvete in tehnično pomoč pri soočanju s potrebo po zmanjševanju proračuna za obrambo, da ne bi ogrozile razvoja strateških zmogljivosti v EU, s katerim je treba na usklajen način zapolniti vrzeli in odpraviti pomanjkljivosti; spodbuja države članice, naj sodelujejo z Evropsko obrambno agencijo pri opredeljevanju potreb po zmogljivostih, zlasti civilnih in vojaških zmogljivostih in zmogljivostih z dvojno rabo na področju pomorstva; poziva visoko predstavnico/podpredsednico, naj s pomočjo Evropske obrambne agencije in generalnega direktorata za pomorske zadeve in ribištvo opredeli vsa mornariška in pomorska sredstva, ki ustrezajo pomorskim zmogljivostim in zahtevam iz leta 2012 in bi jih države članice lahko izgubile zaradi finančnih in gospodarskih omejitev, ter preuči načine, kako bi jih lahko ohranili in izkoristili v okviru celostne pomorske politike EU in prihodnje evropske strategije pomorske varnosti;
10.

opozarja na izraženo obvezo Norveške do notranjega trga, zlasti v zvezi z nedavnimi pobudami, kot sta akta o enotnem trgu I in II; poudarja, da norveška vlada sama priznava, da je učinkovit enotni trg temelj prihodnje rasti in odpiranja delovnih mest ter da sedanja kriza ne bi smela biti povod za protekcionistične ukrepe in ukrepe, ki izkrivljajo trgovino;
46.

podpira predloge Komisije za zaščito proste in poštene konkurence v odnosih in sporazumih s tretjimi državami ter za razvoj novih instrumentov trgovinske zaščite, ki so bolje prilagojeni in učinkovitejši pri spoprijemanju z nepoštenimi praksami, kot so diskriminacija, nekonsistentno izvajanje regulativnih okvirov in pomanjkanje preglednosti računovodskega poročanja podjetij, kar lahko vodi v izkrivljanje trga;
38.

poudarja, da bi morala biti razvoj medijev in omogočanje svobode izražanja pomemben del dialoga EU na ravni držav; poudarja, da je treba v trgovinskih, partnerskih in pridružitvenih sporazumih EU ter sporazumih o sodelovanju s tretjimi državami v skladu s členom 21 PEU spoštovati jasna primerjalna merila in pogoje; poziva ESZD in Komisijo, naj spoštujeta in uresničujeta poročila in priporočila EP glede pogajanj o takšnih sporazumih; opominja, da so jasnost, doslednost, usklajevanje in preglednost med Parlamentom, ESZD in Komisijo pri uveljavljanju in spremljanju temeljnih človekovih pravic ključnega pomena za verodostojnost in uspešnost EU pri odnosih in stikih s tretjimi državami;
A.

ker je bilo sklenjeno, da se volilni dnevi prestavijo na zgodnejši čas, in sicer od 22. do 25. maja 2014, in ker bo zato ustanovna seja novega Parlamenta 1. julija 2014;
2.

obsoja indijsko vlado zaradi skrivne usmrtitve Afzala Guruja 9. februarja 2013 v zaporu Tihar v New Delhiju v nasprotju s svetovnimi težnjami po odpravi smrtne kazni ter izraža obžalovanje, ker žena Afzala Guruja in drugi člani družine niso bili obveščeni o bližnji usmrtitvi in pokopu;
32.

v skladu s štiristranskim sporazumom, ki je bil podpisan junija 2010 v Madridu, zagotoviti popolno in učinkovito izvajanje obveznosti iz člena 36 PEU, da se ustrezno upošteva mnenja Parlamenta, na primer s proaktivnim in sistematičnim posvetovanjem z ustreznim odborom Parlamenta, pred sprejetjem strategij in mandatov na področju skupne zunanje in varnostne politike/skupne varnostne in obrambne politike;
53.

pozdravlja začetek vmesnega pregleda strategije in akcijskega načrta za Rome, Aškale in tako imenovane Egipčane; poziva k učinkovitejšemu izvajanju in spremljanju strategije za integracijo Romov, Aškalov in tako imenovanih Egipčanov, in sicer z nadaljnjo izgradnjo zmogljivosti in boljšim medinstitucionalnim usklajevanjem; poudarja, da je treba v celoti uresničiti tako imenovanih 40 ukrepov, da bi spodbujali socialno vključenost romskih, aškalskih in tako imenovanih egipčanskih skupnosti tako na državni kot na občinski ravni, v skladu s cilji evropskega okvira za nacionalne strategije vključevanja Romov; poziva kosovske oblasti, naj v strategijo in akcijski načrt za vključevanje Romov, Aškalov in tako imenovanih Egipčanov vključijo vidik spolov;
29.

poziva države članice, naj aktivno delujejo v skladu s sporočilom in priporočili Komisije, in sicer z usklajenimi in odločnimi ukrepi proti davčnim goljufijam, davčni utaji, izogibanju davkom, agresivnemu davčnemu načrtovanju in davčnim oazam, s čimer bi zagotovili pravičnejšo porazdelitev fiskalnega napora in večje davčne prihodke; poziva države članice, naj od vseh specifičnih ukrepov, ki jih bo treba v zvezi s tem sprejeti, nemudoma začnejo izvajati predlog Komisije o uvedbi splošnega predpisa o preprečevanju zlorab za boj proti praksam agresivnega davčnega načrtovanja in za vključitev klavzule o izogibanju dvojnemu obdavčenju v svoje konvencije, s katero bi preprečili primere dvojnega neobdavčenja;
11.

odobrava, da je vietnamska vlada ob priložnosti svoje prve ustavne reforme po letu 1992 pozvala javnost k sodelovanju in da je bil rok za to podaljšan do septembra 2013, vendar obžaluje, da so javnemu posvetovanju sledile sankcije in pritiski zoper tiste, ki so legitimno izrazili svoje mnenje; izraža upanje, da bodo v novi ustavi prednostno obravnavana vprašanja civilnih in političnih pravic in verske svobode; glede tega pozdravlja začetek dialoga z organizacijami za človekove pravice; izraža upanje, da bo lahko vse to dolgoročno pripeljalo do pomembnih reform na področju delovnopravnih in človekovih pravic ter pravice do izobrazbe; priporoča, da se posebnemu poročevalcu ZN za svobodo izražanja in mnenja pošlje povabilo, naj obišče državo, ter da oblasti v celoti uresničijo njegova priporočila;
25.

opominja Komisijo, da omejitve v zvezi z zdravstvenim varstvom, storitvami oskrbe, socialno zaščito in socialnim varstvom, ki so jih sprejele in jih izvajajo Komisija in/ali države članice v prizadevanju po doseganju finančnih in proračunskih prihrankov ter zmanjšanja (zdravstvenih in socialnih) izdatkov glede na sedanjo gospodarsko in finančno krizo, nikakor ne bi smele posegati v ali negativno vplivati na osnovne potrebe in dostojanstvo ljudi; poudarja, da se bodo zdravstvene in socialne neenakosti še poslabšale in bo prišlo do socialne izključenosti, če tega varčevanja in rezov ne bodo spremljale dobro premišljene reforme, osredotočene na paciente; poudarja, da bodo ti prihranki in rezi poslabšali splošne zdravstvene rezultate, neenakosti na področju zdravja, socialne neenakosti in socialno izključenost, zaradi česar bosta ogroženi med- in znotrajgeneracijska solidarnost; zato poziva države članice, naj oblikujejo generacijski pakt, ki bo vključeval jasno in nedvoumno strategijo za zaščito socialne kohezije, izboljšal splošne zdravstvene rezultate in obravnaval neenakosti na področju zdravja; poudarja, da bi morali biti cilji take strategije največja možna cenovna dostopnost, razpoložljivost in dostopnost sistemov zdravstvenega in socialnega varstva;
57.

zato pozdravlja vključitev socialne razsežnosti v energetski načrt za leto 2050; meni, da bi bilo treba v zvezi s tem posebno pozornost nameniti energetski revščini in zaposlovanju; v zvezi z energetsko revščino vztraja, da bi morala biti energija cenovno dostopna za vse, in poziva Komisijo in države članice ter lokalne organe in pristojne socialne ustanove, naj skupaj oblikujejo prilagojene rešitve za ukrepanje proti problemom, kot so energetska in toplotna revščina, pri čemer naj namenijo posebno pozornost ranljivim gospodinjstvom z nizkimi dohodki, ki jih visoke cene elektrike najbolj prizadenejo; zato je mnenja, da bi morala takšna strategija spodbujati energetsko učinkovitost in prihranke energije, saj je to eden najbolj učinkovitih načinov za zmanjšanje energetskih izdatkov, vključevati bi morala analizo nacionalnih ukrepov, kot je obdavčenje, javna naročila, cenovna politika pri ogrevanju itd., zlasti kjer ti ovirajo naložbe v energetsko učinkovitost ali optimizacijo proizvodnje in uporabe energije za ogrevanje ter priporočila o dobrih in slabih praksah; poudarja, da je pomembno razviti več ukrepov za energetsko učinkovitost in o njih obveščati, spodbujati ukrepe na strani povpraševanja in ponudbe in izvajati kampanje ozaveščanja, da bi spodbudili potrebne spremembe obnašanja; poziva države članice, naj redno poročajo o ukrepih, sprejetih za varstvo gospodinjstev pred naraščanjem energetskih izdatkov in energetske revščine; poziva Komisijo, naj v zvezi z zaposlovanjem spodbuja ukrepe za prilagoditev izobraževanja, preusposabljanja in prekvalifikacije, da bi državam članicam pomagali zagotoviti visoko usposobljene delavce, ki bi bili pripravljeni sodelovati v energetskem prehodu; poziva Komisijo, naj Parlamentu do konca 2013 predloži več informacij o tem, kako bo ta prehod učinkoval na zaposlovanje v energetskem, industrijskem in storitvenem sektorju, in oblikuje konkretne mehanizme za pomoč delavcem in omenjenim sektorjem; priporoča, naj države članice upoštevajo zunanje stroške in koristi proizvodnje in porabe energije, kot so koristi za zdravje zaradi večje kakovosti zraka; meni, da je socialni dialog o učinkih energetskega načrta, v katerem bi morale sodelovati vse zainteresirane strani, ključni dejavnik, ki bo to tudi ostal v času prehoda;
3.

pozdravlja bangladeški sporazum o protipožarni in gradbeni varnosti, ki so ga podpisali številni sindikati, nevladne organizacije in multinacionalne tekstilne družbe, njegov namen pa je izboljšati varnostne standarde na proizvodnih lokacijah ter zagotoviti pripravljenost financiranja teh ukrepov, zlasti z vzpostavitvijo neodvisnega sistema inšpekcij in aktivno podporo ustanovitvi „odborov za zdravje in varnost“, v katerih so predstavniki delavcev iz vseh tovarn in ki so po zakonu sicer obvezni, a le redko delujejo; poziva vse vpletene tekstilne znamke, naj podprejo ta prizadevanja;
C.

ker je bil Okay Machisa obtožen objavljanja neresnic, ponarejanja in prevare, kar krši razdelke 31, 136 in 137 kazenskega zakonika (kodifikacija in reforma) in da je domnevno poskušal prevarati urad glavne prijavne službe s ponareditvijo in izdajo ponarejenih izvodov potrdil o vpisu v volilni imenik;
27.

obžaluje, da ni jasnih statističnih podatkov o biopiratstvu in nezakonitem prisvajanju, in poziva EU k več raziskavam in razkrivanju informacij na tem področju, da se to stanje popravi; poudarja, da so potrebni tudi boljši podatki o številu in vsebini pogodb o dostopu in souporabi koristi; meni, da bi jih bilo mogoče zbrati z vzpostavitvijo sistema za priglasitev in podatkovne zbirke prek posredovalnega mehanizma Konvencije o biološki raznovrstnosti;
(x)

zahteva, da s primernimi tehničnimi in finančnimi viri spodbujata sodelovanje v strateških sektorjih obeh regij, zlasti na področju trgovine in trajnostnega razvoja, ter znanstveno in tehnično sodelovanje na področjih, kot so institucionalne zmogljivosti, uskladitev standardov, carinski postopki in statistika, intelektualna lastnina, opravljanje storitev, javna naročila, elektronsko poslovanje, industrijski razvoj, trajnostno upravljanje z viri, sanitarni in fitosanitarni standardi, podpora za mala in srednja podjetja in diverzifikacija; prav tako naj priznata pomen tehnološkega posodabljanja in inovacij ter za dosego tega kot instrument uporabita Sporazum o pridružitvi;
2.

je seznanjen s tem, da so danske oblasti vlogo za finančni prispevek iz ESPG predložile 21. decembra 2011, da je bila dopolnjena z dodatnimi podatki do 23. avgusta 2012 in da je Komisija njeno oceno predložila šele 19. oktobra 2012; obžaluje, da je ocenjevanje tako dolgotrajno, in sprašuje, zakaj je bilo za oceno te konkretne vloge potrebnih deset mesecev; poziva Komisijo, naj postopek ocenjevanja pospeši;
6.

poudarja, da imajo parlamenti držav AKP, lokalni organi in nedržavni akterji bistveno vlogo pri oblikovanju in spremljanju državnih in regionalnih strateških dokumentov in izvajanju Evropskega razvojnega sklada, ter poziva Komisijo in vlade držav AKP, naj zagotovijo njihovo sodelovanje; prav tako poudarja potrebo po temeljitem parlamentarnem nadzoru med pogajanji in sklepanjem sporazumov o gospodarskem partnerstvu;
33.

poziva države članice, naj pretehtajo, ali bi bilo koristno, da se v učne načrte šol, univerz in drugih izobraževalnih ustanov in v programe vseživljenjskega učenja vključijo načela socialnih podjetij/socialnega podjetništva in socialne odgovornosti, da bi na ta način prispevali k razvoju socialnih in državljanskih kompetenc ter podprli zaposlovanje v socialnih podjetjih; poziva Komisijo in države članice, naj podprejo konvencionalno in spletno izobraževanje socialnih podjetnikov in spodbujajo tesnejše sodelovanje med socialnimi podjetji, komercialnimi podjetji in akademskim svetom, da bi se povečalo poznavanje in boljše razumevanje socialnih podjetij, pa tudi da bi se odpravili morebitni obstoječi stereotipi;
19.

naroči svojemu predsedniku, naj to resolucijo posreduje podpredsednici Komisije/visoki predstavnici za zunanje zadeve in varnostno politiko, Svetu, Komisiji ter vladam in parlamentom držav članic, predsedniku, vladi in parlamentu Gruzije, generalnemu sekretarju zveze NATO in OVSE.
8.

pozdravlja postopek pregleda (sweep), ki ga je septembra 2011 izvedla Komisija in ki je pokazal, da so pri 70 % pregledanih spletnih strani finančnih institucij v oglasih manjkali podatki in v ponudbi ni bilo pomembnih podatkov ter je bil prikaz stroškov zavajajoč, in poziva Komisijo in države članice, naj sprejmejo ustrezne ukrepe, da se to odpravi; ob tem opominja, da se pravila o reprezentativnih primerih ponekod ne uporabljajo kot obvezna in da je treba to popraviti;
I.

ker ima v skladu s členom 19 Mednarodnega pakta o političnih in državljanskih pravicah vsakdo pravico do mnenj brez vmešavanja in pravico do svobode izražanja, člen 34 beloruske ustave pa jamči svobodo govora; ker neodvisni in mednarodni opazovalci medijev in novinarji dosledno obsojajo vladne omejitve svobode govora in medijev;
—

ob upoštevanju predlogov Komisije, zlasti predloga uredbe Sveta o večletnem finančnem okviru za obdobje 2014–2020 (COM(2011)0398), predloga uredbe Evropskega parlamenta in Sveta o finančnih pravilih, ki se uporabljajo za letni proračun Unije (COM(2010)0815), predloga uredbe Evropskega parlamenta in Sveta o spremembi Sklepa št. 1639/2006/ES o ustanovitvi Okvirnega programa za konkurenčnost in inovativnost (2007–2013) ter Uredbe (ES) št. 680/2007 o določitvi splošnih pravil za dodelitev finančne pomoči Skupnosti na področju vseevropskih prometnih in energetskih omrežij (COM(2011)0659), predloga uredbe Evropskega parlamenta in Sveta o okvirnem programu za raziskave in inovacije (2014–2020) Obzorje 2020 (COM(2011)0809), predloga uredbe Evropskega parlamenta in Sveta o vzpostavitvi Programa za konkurenčnost podjetij ter mala in srednja podjetja (2014–2020) (COM(2011)0834), predloga uredbe Evropskega parlamenta in Sveta o uvedbi programa Ustvarjalna Evropa (COM(2011)0785), predloga uredbe Evropskega parlamenta in Sveta o uvedbi programa "ERASMUS ZA VSE" Program Unije za izobraževanje, usposabljanje, mlade in šport (COM(2011)0788), predloga uredbe Evropskega parlamenta in Sveta o vzpostavitvi instrumenta za povezovanje Evrope (COM(2011)0665), predloga uredbe Evropskega parlamenta in Sveta o Programu Evropske unije za socialne spremembe in inovacije (COM(2011)0609), predloga uredbe Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, ki jih zajema splošni strateški okvir, o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu ter o razveljavitvi Uredbe Sveta (ES) št. 1083/2006 (COM(2011)0615/2),
F.

ker ljudstvo Rohingja, katerega številni pripadniki že stoletja živijo v zvezni državi Rakhine, ni priznano kot ena od 135 burmanskih/mjanmarskih nacionalnih skupin, tako da mu po zakonu o državljanstvu iz leta 1982 niso bile priznane državljanske pravice, in ker številni Burmanci menijo, da so njegovi pripadniki nezakoniti priseljenci iz Bangladeša, zato so podvrženi sistematični hudi diskriminaciji, ki vključuje omejitve na področjih, kot so svoboda gibanja, poroke, izobraževanje, zdravstveno varstvo in zaposlovanje, pa tudi zasegu zemljišč, prisilnemu delu ter samovoljnim aretacijam in nadlegovanju, ki jih izvajajo oblasti;
34.

poudarja, da mora vsak posameznik pridobivati odlično znanje jezikov od najzgodnejšega otroštva, in sicer ne le uradnih jezikov EU, temveč tudi regionalnih in manjšinskih jezikov, saj to ljudem omogoča večjo mobilnost, daje boljši dostop do trga dela in bistveno poveča možnosti za študij, hkrati pa služi spodbujanju medkulturne izmenjave in večje evropske kohezije;
15.

je prepričan, da dolgoročna stabilnost v regiji zahteva novo enotno, celovito mednarodno strategijo, pri kateri bi bila ob drugih svetovnih in regionalnih akterjih udeležena tudi EU in ki bi obravnavala vprašanja odnosov med severom in jugom, razmere v Južnem Kordofanu in Modrem Nilu, pa tudi že dolgo potrebne reforme v Sudanu ter poglobitev demokratičnih reform v Južnem Sudanu; poziva visoko predstavnico/podpredsednico in Komisijo, naj bosta pripravljeni nuditi potrebno pomoč, če vladajoča sudanska Nacionalna kongresna stranka privoli v svoboden in neoviran dialog, namenjen določitvi vključujoče ustavne ureditve, ki jo bodo sprejeli vsi, ter začne resnično ukrepati za odpravo nekaznovanja v Darfurju, Južnem Kordofanu in Modrem Nilu;
6.

poziva k uvedbi in izvajanju osnovnih in takojšnih posebnih ukrepov na podlagi sedanje zakonodaje o medicinskih pripomočkih, zlasti za: — okrepitev kontrol nad medicinskimi pripomočki, ki so že na trgu, tudi tistimi, ki uporabljajo vzorce; — zagotovitev, da vsi priglašeni organi s področja ocenjevanja skladnosti v celoti uporabljajo svoje pristojnosti za izvajanje pogostih (najmanj enkrat letno) in nenapovedanih inšpekcij v celotni dobavni verigi ter delovanja nekaterih dobaviteljev, zlasti dobaviteljev medicinskih pripomočkov, ki se povezujejo z večjimi tveganji in v zvezi s katerimi obstajajo poročila o povečanju števila incidentov; — okrepitev meril za akreditacijo ter preglednost priglašenih organov, zlasti kar zadeva izkazano usposobljenost redno zaposlenih delavcev, najemanje pogodbenih človeških virov in transparentnost pri njihovem delovanju in nalogah, ter vzpostavitev vseevropskega sistema upravljanja kvalifikacij za te organe, njihove zaposlene, revizorje in strokovnjake; — krepitev nadzora nad trgom in izmenjave informacij o škodljivih učinkih in umiku pripomočkov s trga med nacionalnimi organi, da bi zagotovili boljšo sledljivost medicinskih pripomočkov in nadaljnje spremljanje ukrepov za nadzor njihovega trženja; — izboljšanje nadzora nacionalnih organov nad priglašenimi organi in zagotavljanje skladnosti med državami članicami; — spodbujanje inovacij v medicinski tehnologiji, saj so ključnega pomena za prizadevanje premagovanja današnjih in jutrišnjih zdravstvenih izzivov; — obvezati proizvajalce medicinskih pripomočkov, da svoje nacionalne pristojne organe nemudoma obvestijo o vseh prepovedih, omejitvah ali sodnih postopkih, ki potekajo v eni ali več državah članicah; — izboljšanje delovanja sistema nadzora za medicinske pripomočke, na primer tako, da se dejavno spodbuja paciente, združenja ter skupine pacientov in zdravstvene delavce ter se jim omogoči, da prijavijo neželene dogodke in škodljive učinke pristojnim organom, ne da bi jih pri tem ovirala pretirana birokracija, tako da se priglašenim organom zagotovi sistematičen dostop do poročil o neželenih dogodkih, ter z vzpostavitvijo centraliziranega postopka za zbiranje in obravnavanje opozoril o škodljivih učinkih ter o umiku pripomočkov s trga; — uvedbo orodij, ki zagotavljajo varstvo podatkov, vendar tudi sledljivost medicinskih pripomočkov ter dolgoročno spremljanje njihove varnosti in uspešnosti, kot je enotni identifikacijski sistem, register vsadkov in povzetek značilnosti proizvoda za vsak medicinski pripomoček; — omogočiti, da bodo združenja pacientov in zdravstvenih delavcev lažje obveščala nacionalne organe o škodljivih učinkih; — ustanoviti enotno evropsko zbirko podatkov, ki združuje podatke o zdravstvenih pripomočkih, ki so na voljo na trgu, registraciji gospodarskih operaciji, pobudah za nadzor in kontrolo trga, klinične preiskave, priglašene organe in izdane certifikate ES;
62.

priporoča, naj da se poišče pravično ravnovesje med potrebnim bojem proti podnebnim spremembam in zaustavljenim ali ublaženim izgubljanjem biotske raznovrstnosti ter sedmim okoljskim akcijskim programom, tako da bo lahko Evropska unija uresničila svoje cilje za leto 2020 in bi preprečili nepotrebne stroške zaradi podnebnih sprememb in izgubljanja biotske raznovrstnosti; ob tem poudarja, kako pomembna je kohezijska politika za obdobje po letu 2013; poudarja tudi, da je treba stroške glede na preprečevalno politiko razumeti kot naložbo v prihodnost in v nova delovna mesta ter na vseh ravneh organizirati kampanje za obveščanje, ozaveščanje, da se na vseh ravneh omogoči izmenjava dobre prakse; poudarja, da je treba na nacionalni, regionalni in lokalni ravni bolje izkoristiti tehnično pomoč, da bi se po potrebi izboljšale upravne zmogljivosti; meni, da je treba cilje na področju raziskav in inovacij učinkovito uskladiti z lokalnimi in regionalnimi razvojnimi potrebami;